Die speke gaan sing in PretoriaTer illustrasie. Argieffoto Die 2022-weergawe van die gewilde Tshwane Classic-fietswedren skop Sondagoggend by die Voortrekkermonument af en deelnemers kan na roetes van 99 km en 50 km uitsien. Nodeloos om te sê sal verskeie paaie tussen 04:00 en 18:00 op die dag vir verkeer gesluit wees en die Tshwane-metropolisie het ŉ lys van alternatiewe roetes beskikbaar gestel. Verkeersbeamptes sal ook beskikbaar wees om alle padsluitings te monitor. Die wedren spog vanjaar ook met ŉ splinternuwe toeskouervriendelike roete wat by die Voortrekkermonument in Eeufeesstraat begin en in Rodger Dyasonweg eindig. Die Tshwane Classic is vir die eerste keer in 2018 aangebied en ŉ jaar later het byna 7 000 deelnemers hul staal op hul ysterperde gewys. Groenkloof, Irene, Centurion, Rooihuiskraal en die Hennopsrivier-meander Eeufeespad, Christina de Wit-laan, M36 Alexandra-pad, Transoranjepad, N4 Magalies-snelweg, Ruimteweg, die R55, Apiesdoringstraat, Spinetailstraat, Voortrekkerweg, Industrial-pad, Pretoria-pad, Rodger Dyasonweg, Nellmapius-pad en die R511. Die R21 en Ben Schoeman-hoofweg; Jean-laan; Wierda-weg en Saxby-laan; Trichardt-weg en Cradock-laan; Trichardt-weg en Clifton-laan.